Biblioteekpark se grondwerk sloer
Monday, 25 March 2013 16:37
Bouwerk aan die R51 miljoen Cullinan Biblioteekpark het nou nog nie begin nie. Volgens die Tshwane Metro-raad se beplanning sou dié projek se grondwerk einde Januarie klaar gewees het en sou konstruksie in Februarie begin het. Die projek se voltooiingsdatum is Desember vanjaar.
Die grondwerk wat einde Januarie moes klaar wees, is nou nog aan die gang
Die Biblioteekpark, wat op die rantjie oos van die Cullinanse polisiestasie gebou gaan word, is op 28 September verlede jaar met ‘n sooi-spit seremonie afgeskop. Dié park gaan bestaan uit ‘n biblioteek, gemeenskapsaal, sportsaal, gimnasium, twee ekstra sale, ‘n amfiteater en parkeerplekke.
‘n Kunstenaar se voorstelling van hoe die multi-miljoen Rand Cullinan Biblioteekpark gaan lyk
Die biblioteekpark is die metro-raad se eerste projek van dié aard en daar word beraam dat dit werksgeleenthede aan 306 mense sal verskaf.